Sagunt oferix 21 places de policia local
08 d’agost 2017

![Imagen 1](/media/fbnfh53x/90-policia_edificio0003_cuerpo.jpg)![Imagen 2](/media/ccbljmlr/90-higueras-2568-030.jpg)

L'Ajuntament de Sagunt oferirà 21 places d'efectius en la Policia Local, 14 de les quals per torn lliure i les altres 7 per mobilitat. La delegació de Personal i Règim Interior ha informat que l'oferta de places ha sigut consensuada per unanimitat en la mesa de negociació del passat 3 d'agost i en estos moments es troba en fase de publicació en els diaris oficials pertinents. Del total de places oferides 14 pertanyen a l'Oferta d'Ocupació Pública de 2017 i les altres 7 a l'oferta de 2016.  

El delegat de Personal i Règim Interior, Sergio Moreno, ha declarat que l'oferta té **“l’objectiu d'adaptar la plantilla de policia local a les necessitats actuals”** i que esta oferta **“s'agruparà a l'aprovada en 2016, que era de 7 places d'agent i 2 oficials”**.

**“D’esta forma, l'oferta dels 2 anys es realitzarà amb un únic procés selectiu, reduint les despeses i el temps de selecció, ja que les bases van ser aprovades el passat 9 de juny, de manera que en el moment de la convocatòria s'oferiran 21 places d'agent de les 30 vacants que estan sense cobrir des de fa anys”**, ha puntualitzat el regidor.

Des de la delegació es ressalta la necessitat de renovar la plantilla de la Policia Local davant l'elevada mitjana d'edat dels seus membres i la manca d'efectius, per la qual cosa esta Oferta d'Ocupació Pública ve a atendre esta necessitat, perquè si no es correria el risc de quedar-se amb una quantitat d'efectius insuficient per donar un servei amb una mínima qualitat.

*   [](http://www.facebook.com/sharer.php?u=https://aytosagunto.es/va/actualitat/sagunt-oferix-21-places-de-policia-local/ "Facebook")
*   [](http://twitter.com/share?url=https://aytosagunto.es/va/actualitat/sagunt-oferix-21-places-de-policia-local/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-oferix-21-places-de-policia-local/ "Linked In")
*   [](mailto:?body=https://aytosagunto.es/va/actualitat/sagunt-oferix-21-places-de-policia-local/)